CELEX: 52018PC0276
Language: mt
Date: 2018-05-14
Title: Proposta għal REGOLAMENT TAL-KUNSILL li jiffissa r-rifużjonijiet tal-esportazzjoni fis-settur tal-laħam tat-tjur

IL-KUMMISSJONI EWROPEA
            Brussell, 14.5.2018
            COM(2018) 276 final
            2018/0134(NLE)
            Proposta għal
            REGOLAMENT TAL-KUNSILL
            li jiffissa r-rifużjonijiet tal-esportazzjoni fis-settur tal-laħam tat-tjur
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               •Raġunijiet u għanijiet tal-proposta
            
            
               Fit-18 ta’ Lulju 2013, il-Kummissjoni adottat ir-Regolament ta’ Implimentazzjoni (UE) Nru 689/2013
                  1
               , li jiffissa r-rifużjonijiet tal-esportazzjoni fis-settur tal-laħam tat-tjur.
            
            
               Bis-sentenza tagħha tal-20 ta’ Settembru 2017
                  2
               , il-Qorti tal-Ġustizzja tal-Unjoni Ewropea (minn hawn ’il quddiem “il-Qorti”) ddikjarat li r-Regolament ta’ Implimentazzjoni (UE) Nru 689/2013 huwa invalidu għar-raġuni li l-adozzjoni tiegħu ma kinitx tikkonforma mar-regoli proċedurali.
            
            
               Fl-istess sentenza, il-Qorti ddeċidiet ukoll li minkejja l-ksur tal-kundizzjonijiet proċedurali essenzjali, ma kien ġie żvelat ebda żball li jaffettwa l-konformità tal-att, li kien fih il-miżuri meħtieġa għall-implimentazzjoni tar-Regolament (KE) Nru 1234/2007.
            
            
               Għaldaqstant, għall-fini taċ-ċarezza legali, u biex jiġi evitat li tiġi affettwata ħażin l-implimentazzjoni tar-Regolament (KE) Nru 1234/2007, il-Qorti ddeċidiet li għandhom jinżammu l-effetti tar-Regolament ikkontestat sa meta jidħol fis-seħħ att ġdid li jissostitwixxih. 
            
            
               Fil-frattemp, ir-Regolament (KE) Nru 1234/2007 tħassar bir-Regolament (UE) Nru 1308/2013 tal-Parlament Ewropew u tal-Kunsill, li jiffissa r-rifużjonijiet għal żero mill-1 ta’ Jannar 2014. 
            
            
               L-att propost huwa maħsub biex jissostitwixxi r-Regolament ta’ Implimentazzjoni (UE) Nru 689/2013 għall-perjodu bejn id-dħul fis-seħħ oriġinali tiegħu, fid-19 ta’ Lulju 2013, u l-31 ta’ Diċembru 2013. Qed jitressaq lill-Kunsill fuq il-bażi ġuridika tal-Artikolu 43(3) tat-Trattat dwar il-Funzjonament tal-Unjoni Ewropea, li huwa l-unika bażi ġuridika possibbli għal att li jkollu effetti retroattivi kif se jkollu dan. 
            
            
               •Konsistenza mad-dispożizzjonijiet tal-politika eżistenti f’dan il-qasam tal-politika
            
            
               Dan l-att huwa maħsub biex jissostitwixxi r-Regolament ta’ Implimentazzjoni (UE) Nru 689/2013, li l-effetti tiegħu nżammu mill-Qorti. Huwa konsistenti mal-għażla politika transsettorjali biex jiġi evitat li jintużaw ir-rifużjonijiet fuq l-esportazzjoni skont il-Politika Agrikola Komuni.
            
            
               •Konsistenza ma’ politiki oħra tal-Unjoni
            
            
               B’mod ġenerali, l-Unjoni ħadet l-impenn mal-Organizzazzjoni Dinjija tal-Kummerċ li gradwalment telimina l-miżuri li jgħawġu l-kummerċ, fosthom ir-rifużjonijiet fuq l-esportazzjoni. Ir-rifużjonijiet fuq l-esportazzjoni fis-settur tat-tjur kienu tal-aħħar li tniżżlu għal żero, f’Lulju tal-2013.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika hija l-Organizzazzjoni Komuni tas-Swieq tal-prodotti agrikoli (OKS unika). L-OKS preċedenti, ir-Regolament (UE) Nru 1234/2007, kienet tat is-setgħa lill-Kummissjoni biex tiffissa r-rifużjonijiet fuq l-esportazzjoni. L-OKS attwali, ir-Regolament (UE) Nru 1308/2013, jiffissa r-rifużjonijiet għal żero filwaqt li jħalli l-miżuri għall-istabbiliment tar-rifużjonijiet fuq l-esportazzjoni lill-Kunsill, skont l-Artikolu 43(3) tat-Trattat dwar il-Funzjonament tal-Unjoni Ewropea. 
            
            
               •Sussidjarjetà (għall-kompetenza mhux esklużiva) 
            
            
               Ir-rifużjonijiet fuq l-esportazzjoni huma għodda tal-Organizzazzjoni Komuni tas-Swieq li huma ġestiti fil-livell tal-UE. Dawn huma stabbiliti fir-Regolamenti li japplikaw fl-Istati Membri kollha, u huma l-istess madwar l-Unjoni kollha.
            
            
               •Il-proporzjonalità
            
         
         
            
               Ir-Regolament (UE) Nru 1308/2013 jistabbilixxi r-rifużjonijiet fuq l-esportazzjoni għal żero fis-setturi kollha mill-1 ta’ Jannar 2014. Billi dan huwa l-unika bażi ġuridika possibbli għal dan it-tip ta’ att, dan ir-Regolament retroattiv propost irid jiġi adottat mill-Kunsill abbażi tal-Artikolu 43(3) tat-TFUE. 
            
            
               •Għażla tal-istrument
            
            
               Billi r-rifużjonijiet fuq l-esportazzjoni huma parti mill-Organizzazzjoni Komuni tas-Swieq għas-swieq agrikoli, dawn iridu jiġu stabbiliti permezz ta’ Regolament.
            
            
               3.RIŻULTATI TAL-EVALWAZZJONIJIET EX-POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATTI
            
            
               •Evalwazzjonijiet ex-post/kontrolli tal-idoneità tal-leġiżlazzjoni eżistenti
            
            
               Ma japplikawx. Din il-proposta tissostitwixxi att eżistenti mingħajr ma tbiddel l-effetti tiegħu, li nżammu mill-Qorti. 
            
            
               Konsultazzjonijiet mal-partijiet ikkonċernati
            
            
               Ma japplikawx. Din il-proposta tissostitwixxi att eżistenti mingħajr ma tbiddel l-effetti tiegħu, li nżammu mill-Qorti. 
            
            
               •Ġbir u użu tal-kompetenzi
            
            
               Ma japplikawx. Din il-proposta tissostitwixxi att eżistenti mingħajr ma tbiddel l-effetti tiegħu, li nżammu mill-Qorti. 
            
            
               •Valutazzjoni tal-impatti
            
            
               Ma tapplikax. Din il-proposta tissostitwixxi att eżistenti mingħajr ma tbiddel l-effetti tiegħu, li nżammu mill-Qorti. 
            
            
               •Idoneità regolatorja u simplifikazzjoni
            
            
               Ma japplikawx. Din il-proposta tissostitwixxi att eżistenti mingħajr ma tbiddel l-effetti tiegħu, li nżammu mill-Qorti. 
            
            
               •Drittijiet fundamentali
            
            
               Ma japplikawx. Din il-proposta tissostitwixxi att eżistenti mingħajr ma tbiddel l-effetti tiegħu, li nżammu mill-Qorti. 
            
            
               4.IMPLIKAZZJONIJIET BAĠITARJI
            
            
               Ma hemm l-ebda implikazzjoni baġitarja. 
            
            
               L-effetti tal-att li se jiġi ssostitwit kienu li jiffissaw ir-rifużjonijiet għal żero, għaldaqstant ma għandhomx implikazzjonijiet għall-baġit. Dawn l-effetti nżammu mill-Qorti. Is-sostituzzjoni tar-Regolament mhijiex se jkollha implikazzjonijiet għall-baġit.
            
            
               5.ELEMENTI OĦRA
            
         
         
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               Ma japplikawx. Din il-proposta tissostitwixxi att eżistenti, u għalhekk ma tirrikjedix pjan ta’ implimentazzjoni. 
            
            
               •Dokumenti ta’ spjegazzjoni (għad-direttivi)
            
            
               Ma japplikawx. 
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               Ma tapplikax. Din il-proposta tissostitwixxi att eżistenti. Ma fihiex dispożizzjonijiet speċifiċi ġodda.
            
            
               2018/0134 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jiffissa r-rifużjonijiet tal-esportazzjoni fis-settur tal-laħam tat-tjur
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Skont l-Artikolu 164(2) tar-Regolament tal-Kunsill (KE) Nru 1234/2007
                  3
               , li tħassar bir-Regolament (UE) Nru 1308/2013
                  4
               , il-Kummissjoni kellha s-setgħa li tiffissa r-rifużjonijiet meta jitqies li dan ikun meħtieġ, bi qbil mal-kriterji u mar-rekwiżiti stabbiliti fir-Regolament (UE) Nru 1234/2007. F’dan il-kuntest ġie adottat ir-Regolament ta’ Implimentazzjoni tal-Kummissjoni (UE) Nru 689/2013.
            
            
               (2)Bis-sentenza tagħha tal-20 ta’ Settembru 2017
                  5
               , il-Qorti tal-Ġustizzja tal-Unjoni Ewropea ddikjarat li r-Regolament ta’ Implimentazzjoni (UE) Nru 689/2013 huwa invalidu. Fis-sentenza, il-Qorti mantniet li meta ma jinżammux ir-regoli proċedurali marbutin mal-adozzjoni ta’ att li jkun jaffettwa ħażin lil persuna, dan ikun jikkostitwixxi ksur ta’ kundizzjoni essenzjali proċedurali, u li, għaldaqstant, l-att li jiġi invalidat b’dan it-tip ta’ difett irid jiġi annullat.
            
            
               (3)Fl-istess sentenza, il-Qorti ddeċidiet ukoll li minkejja l-ksur ta’ kundizzjonijiet proċedurali essenzjali, ma kien ġie żvelat ebda żball li jaffettwa l-konformità tal-att, li kien fih il-miżuri meħtieġa għall-implimentazzjoni tar-Regolament (KE) Nru 1234/2007. Għaldaqstant għall-fini taċ-ċarezza legali, u biex jiġi evitat li tiġi affettwata ħażin l-implimentazzjoni tar-Regolament (KE) Nru 1234/2007, il-Qorti ddeċidiet li għandhom jinżammu l-effetti tar-Regolament ikkontestat sa meta jidħol fis-seħħ att ġdid li jissostitwixxih.
            
            
               (4)Ir-Regolament (UE) Nru 1308/2013 ħassar id-dispożizzjonijiet proċedurali tar-Regolament (KE) Nru 1234/2007 f’dak li għandu x’jaqsam mal-adozzjoni ta’ atti li jiffissaw ir-rifużjonijiet. Bi qbil mal-Artikolu 232 tar-Regolament (UE) Nru 1308/2013, dak ir-Regolament japplika mill-1 ta’ Jannar 2014.
            
            
               (5)Għalhekk, biex ikun hemm qbil mas-sentenza tal-Qorti, jenħtieġ li r-rifużjonijiet fuq l-esportazzjoni tal-laħam tat-tjur jerġgħu jiġu ffissati għall-istess livell kif kienu ġew iffissati bir-Regolament (UE) Nru 689/2013. Għaldaqstant, jenħtieġ li dan ir-Regolament japplika b’mod retroattiv għall-perjodu bejn id-19 ta’ Lulju 2013 u l-31 ta’ Diċembru 2013.
            
            
               (6)Jenħtieġ li r-rifużjonijiet jingħataw biss għall-prodotti awtorizzati għall-moviment liberu fl-Unjoni, u li jkollhom fuqhom il-marka tal-identifikazzjoni prevista fl-Artikolu 5(1)(b) tar-Regolament (KE) Nru 853/2004 tal-Parlament Ewropew u tal-Kunsill
                  6
               . Jenħtieġ ukoll li dawn il-prodotti jissodisfaw ir-rekwiżiti tar-Regolament (KE) Nru 852/2004 tal-Parlament Ewropew u tal-Kunsill
                  7
               .
            
         
         
            
               (7)Ir-rifużjonijiet li japplikaw sal-adozzjoni tar-Regolament ta’ Implimentazzjoni (UE) Nru 689/2013 kienu ġew iffissati bir-Regolament ta’ Implimentazzjoni tal-Kummissjoni (UE) Nru 360/2013
                  8
               . Għalhekk, l-iskadenza tal-effetti tar-Regolament ta’ Implimentazzjoni (UE) Nru 689/2013 jimplikaw, fost affarijiet oħra, ir-riattivazzjoni tar-Regolament (UE) Nru 360/2013. Għalhekk, għall-fini taċ-ċarezza legali, ir-Regolament (UE) Nru 360/2013 għandu jiġi rrevokat b’dan ir-Regolament. 
            
            
               ADOTTA DAN IR-REGOLAMENT:
            
            
               Artikolu 1
            
            
               1. Ir-rifużjonijiet fuq l-esportazzjoni kif previsti fl-Artikolu 162 tar-Regolament (KE) Nru 1234/2007 għandhom jingħataw għall-prodotti u għall-ammonti stabbiliti fl-Anness ta’ dan ir-Regolament, suġġett għall-kundizzjonijiet previsti fil-paragrafu 2 ta’ dan l-Artikolu.
            
            
               2. Il-prodotti li huma eliġibbli għal rifużjoni skont il-paragrafu 1 għandhom jissodisfaw ir-rekwiżiti rilevanti tar-Regolamenti (KE) Nru 852/2004 u (KE) Nru 853/2004, u b’mod partikolari, għandhom jiġu ppreparati fi stabbiliment approvat u jissodisfaw il-kundizzjonijiet dwar il-marki tal-identifikazzjoni stabbiliti fit-Taqsima I tal-Anness II tar-Regolament (KE) Nru 853/2004.
            
            
               Artikolu 2
            
            
               Ir-Regolament ta’ Implimentazzjoni (UE) Nru 360/2013 huwa b’dan imħassar.
            
            
               Artikolu 3
            
            
               Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika mid-19 ta’ Lulju 2013 sal-31 ta’ Diċembru 2013.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
            
                     
                        DIKJARAZZJONI FINANZJARJA
                     
                  
                  
                     
                        FS/18/CM/aj Ares (2018) 1021181
                     
                  
               
                     
                  
                  
                     
                        6.146.2018.1
                     
                  
               
                     
                  
                  
                     
                        DATA: 9.2.2018
                     
                     
                  
               
                     
                        1.
                     
                  
                  
                     
                        INTESTATURA TAL-BAĠIT:
                     
                     
                     
                     
                        05 02 15 05 (rifużjonijiet għal-laħam tat-tjur)
                     
                  
                  
                     
                        APPROPRJAZZJONIJIET:
                     
                     
                     
                     
                        Baġit 2018: EUR p.m. 
                     
                     
                  
               
                     
                        2.
                     
                  
                  
                     
                        TITOLU:
                     
                     
                     
                        IR-REGOLAMENT TAL-KUNSILL (UE) Nru 2018/xxxx dwar l-iffissar tar-rifużjonijiet tal-esportazzjoni fis-settur tal-laħam tat-tjur
                     
                  
               
                     
                        3.
                     
                  
                  
                     
                        BAŻI ĠURIDIKA:
                     
                     
                     
                        L-Artikolu 43(3) tat-Trattat dwar il-Funzjonament tal-Unjoni Ewropea
                     
                  
               
                     
                        4.
                     
                  
                  
                     
                        GĦANIJIET:
                     
                     
                        L-att propost huwa maħsub biex jissostitwixxi r-Regolament ta’ Implimentazzjoni (UE) Nru 689/2013 għall-perjodu bejn id-dħul fis-seħħ oriġinali tiegħu, fid-19 ta’ Lulju 2013, u l-31 ta’ Diċembru 2013.
                     
                  
               
                     
                        5.
                     
                  
                  
                     
                        IMPLIKAZZJONIJIET FINANZJARJI
                     
                  
                  
                     
                        PERJODU TA’ 12-IL XAHAR
                        
                           (f’miljuni ta’ EUR)
                     
                  
                  
                     
                        SENA FINANZJARJA
                     
                     
                        2018
                     
                     
                        (f’miljuni ta’ EUR)
                     
                  
                  
                     
                        SENA FINANZJARJA
                     
                     
                        2019
                     
                     
                        (f’miljuni ta’ EUR)
                     
                  
               
                     
                        5.0
                     
                  
                  
                     
                        NEFQA
                     
                     
                        -
                              IDDEBITATA LILL-BAĠIT TAL-UE
                           (RIFUŻJONIJIET/INTERVENTI)
                     
                     
                        -
                              AWTORITAJIET NAZZJONALI
                     
                     
                        -
                              OĦRAJN
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        METODU TAL-KALKOLU:
                     
                     
                        Ara l-osservazzjonijiet
                     
                  
               
                     
                        6.0
                     
                  
                  
                     
                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI?
                     
                  
                  
                     
                        Ma japplikax
                     
                  
               
                     
                        6.1
                     
                  
                  
                     
                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?
                     
                  
                  
                     
                          Le
                     
                  
               
                     
                        6.2
                     
                  
                  
                     
                        SE JKUN HEMM BŻONN TA’ BAĠIT SUPPLIMENTARI?
                     
                  
                  
                     
                        Le
                     
                  
               
                     
                        6.3
                     
                  
                  
                     
                        SE JKUN HEMM BŻONN LI JIDDAĦĦLU L-APPROPRJAZZJONIJIET F’BAĠITS FUTURI?
                     
                  
                  
                     
                        Le
                     
                  
               
                     
                        OSSERVAZZJONIJIET:
                     
                     
                        Ma hemmx implikazzjonijiet baġitarji
                     
                     
                        L-effetti tal-att li se jiġi ssostitwit kienu li jiffissaw ir-rifużjonijiet għal-laħam tat-tjur għal żero, għaldaqstant ma għandhomx implikazzjonijiet għall-baġit. Is-sostituzzjoni tar-Regolament, li se żżomm l-istess effetti, mhijiex se jkollha implikazzjonijiet għall-baġit.
                     
                  
               
         
         
            
                  
                     (1)
                  
                        Ir-Regolament ta’ Implimentazzjoni tal-Kummissjoni (UE) Nru 689/2013 tat-18 ta’ Lulju 2013 li jiffissa r-rifużjonijiet tal-esportazzjoni fis-settur tal-laħam tat-tjur(ĠU L 196, 19.7.2013, p. 13).
               
               
                  
                     (2)
                  
                        Is-Sentenza tal-20 ta’ Settembru 2017, Tilly-Sabco vs il-Kummissjoni, (C-183/16 P) ECLI:EU:C:2017:704.
               
               
                  
                     (3)
                  
                        Ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (ĠU L 299, 16.11.2007, p. 1).
               
               
                  
                     (4)
                  
                        Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).
               
               
                  
                     (5)
                  
                        Is-Sentenza tal-20 ta’ Settembru 2017, Tilly-Sabco vs il-Kummissjoni, (C-183/16 P) ECLI:EU:C:2017:704.
               
               
                  
                     (6)
                  
                        Ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixi ċerti regoli speċifiċi ta’ iġjene għall-ikel li joriġina mill-annimali (ĠU L 139, 30.4.2004, p. 55.
               
               
                  
                     (7)
                  
                        Ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel (ĠU L 139, 30.4.2004, p. 1).
               
               
                  
                     (8)
                  
                        Ir-Regolament ta’ Implimentazzjoni tal-Kummissjoni (UE) Nru 360/2013 tat-18 ta’ April 2013 li jiffissa r-rifużjonijiet tal-esportazzjoni fis-settur tal-laħam tat-tjur (ĠU L 109, 19.4.2013, p. 27).
               
            
      
    ---documentbreak--- 
      
         
               IL-KUMMISSJONI EWROPEA
            Brussell,14.5.2018
            COM(2018) 276 final
            ANNESS
            ta’
            Proposta għal Regolament tal-Kunsill
            li jiffissa r-rifużjonijiet tal-esportazzjoni fis-settur tal-laħam tat-tjur
            
               
         
         
            
               ANNESS
            
            
            
               Rifużjonijiet fuq l-esportazzjoni tal-laħam tat-tjur li japplikaw mid-19 ta’ Lulju 2013 sal-31 ta’ Diċembru 2013
            
            
            
                     
                        Kodiċi tal-prodott
                     
                  
                  
                     
                        Destinazzjoni
                     
                  
                  
                     
                        Unità tal-kejl
                     
                  
                  
                     
                        Ammont tar-rifużjoni
                     
                  
               
                     
                        0105 11 11 9000
                     
                     
                        0105 11 19 9000
                     
                     
                        0105 11 91 9000
                     
                     
                        0105 11 99 9000
                     
                     
                        0105 12 00 9000
                     
                     
                        0105 14 00 9000
                     
                     
                        0207 12 10 9900
                     
                     
                        0207 12 90 9190
                     
                     
                        0207 12 90 9990
                     
                     
                  
                  
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        V03
                     
                     
                        V03
                     
                     
                        V03
                     
                  
                  
                     
                        EUR/100 unità
                     
                     
                        EUR/100 unità
                     
                     
                        EUR/100 unità
                     
                     
                        EUR/100 unità
                     
                     
                        EUR/100 unità
                     
                     
                        EUR/100 unità
                     
                     
                        EUR/100 kg
                     
                     
                        EUR/100 kg
                     
                     
                        EUR/100 kg
                     
                  
                  
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                  
               
               NB: Il-kodiċijiet tal-prodotti u l-kodiċijiet tad-destinazzjoni tas-serje "A" huma stabbiliti fir-Regolament tal-Kummissjoni (KEE) Nru 3846/87 (ĠU L 366, 24.12.1987, p.1). 
            
            
               Id-destinazzjonijiet l-oħrajn huma ddefiniti kif ġej: V03: A24, l-Angola, l-Arabja Sawdija, il-Kuwajt, il-Baħrejn, il-Qatar, l-Oman, l-Emirati Għarab Magħquda, il-Ġordan, il-Jemen, il-Libanu, l-Iraq u l-Iran